നിയന്ത്രണ രേഖയില് സൈനികര്ക്ക് താമസകേന്ദ്രം പണിയല് ഊര്ജിതമാക്കി ചൈന ന്യൂഡല്ഹി: കിഴക്കന് ലഡാക്കില് ഇന്ത്യയും ചൈനയും തമ്മിലുള്ള അതിര്ത്തി തര്ക്കത്തിനിടയില്, ചൈനീസ് പീപ്ള്സ് ലിബറേഷന് ആര്മി പി.എല്.എ നിയന്ത്രണ രേഖക്ക് സമീപം കൂടുതല് സൈനിക കേന്ദ്രങ്ങള് നിര്മിക്കുന്നതായി റിപ്പോര്ട്ട്. വഹബ് സില്ഗ, ഷങ്ല, തഷിഗോങ്, മാന്സ, ഹോട്ട് സ്പ്രിങ്, ചറുപ്പ് എന്നിവിടങ്ങളിലാണ് ചൈനയുടെ അനധികൃത നിര്മാണം.കിഴക്കന് ലഡാക്കിലെ എട്ടു പ്രദേശങ്ങളിലാണ് സൈനികര്ക്കായി ചൈന അനധികൃതമായി താമസ കേന്ദ്രങ്ങള് നിര്മിച്ചിരിക്കുന്നതെന്ന് ടൈംസ് ഓഫ് ഇന്ത്യ റിപ്പോര്ട്ട് ചെയ്യുന്നു. സിന്ജ്യങ് പ്രവിശ്യക്ക് 16,000 അടി ഉയരത്തില് ചൈന രാത്രിയില് സൈനിക പരിശീലനം നടത്തിയതായും റിപ്പോര്ട്ടുണ്ട്.കിഴക്കന് ലഡാക്കിലെ പൂര്വസ്ഥിതിയില് മാറ്റംവരുത്തുന്ന ചൈനയുടെ ഏകപക്ഷീയ ശ്രമങ്ങളെ ഇന്ത്യ കഴിഞ്ഞ ദിവസം ശക്തമായി വിമര്ശിച്ചിരുന്നു. എന്നാല്, അതിനുശേഷവും മേഖലയില് സൈനിക സൗകര്യവികസനം ചൈന തുടരുകയാണ്. ഇരു രാജ്യങ്ങളും 50,000ത്തിനും 60,000ത്തിനും ഇടയില് സൈനികരെ സംഘര്ഷ മേഖലയില് നിയമിച്ചിട്ടുണ്ടെന്നാണ് കണക്ക്.